অঘোরনাথ গুপ্ত
ব্রজসুন্দর মিত্র ১৮৫৭ খ্রিঃ ঢাকার আর্মেনিয়াটোলায় একটি বাড়ি কিনে সেখানে ব্রাহ্মসমাজের অধিবেশন বসাতে শুরু করেন। ১৮৬৩ খ্রিঃ এই বাড়িটি একটি ব্রাহ্ম বিদ্যালয়ে রূপান্তরিত হয়। অঘোরনাথ এই বিদ্যালয়ে দশ মাস শিক্ষকতা করেন। তাঁর প্রেরণায় যাঁরা ব্রাহ্মসমাজে যোগদান করেছিলেন তাঁদের মধ্যে বঙ্গচন্দ্র রায় এবং ভুবনমোহন সেনের নাম উল্লেখযোগ্য। এই সময়েই দুই ভাই কালীমোহন দাস এবং দুর্গামোহন দাস ঢাকায় এসে প্রভাবশালী বক্তৃতার মাধ্যমে ব্রাহ্মধর্ম প্রচার শুরু করেন। কেশবচন্দ্র সেন আসেন ১৮৬৫ খ্রিস্টাব্দে এবং ব্রাহ্মদের ক্রমবর্ধমান প্রভাবের প্রতিক্রিয়ায় ব্রাহ্ম-বিদ্বেষও বৃদ্ধি পায়।
শ্যামানন্দ সেন
মাত্র ১২ বছর বয়সে বিপ্লবী যুগান্তর দলে যোগ দেন এবং ময়মনসিংহের প্রথম সারির নেতাদের ঘনিষ্ঠতায় আসেন। বাঘা যতীনের নেতৃত্বে পরিচালিত বালেশ্বর যুদ্ধ সংঘটনের পর নেতারা আত্মগোপন করলে তাঁদের মধ্যে যোগাযোগ রক্ষার দায়িত্বভার সেই কিশোর বয়সেই তিনি বিশ্বস্ততার সংগে পালন করেন। ১৯১৭ সালে ভারত-রক্ষা আইনে গ্রেপ্তার হয়ে দুবছর পর ছাড়া পান। ময়মনসিংহে কংগ্রেস-সংগঠন তথা বৈপ্লবিক কর্মকেন্দ্র সংগঠনে সুরেন্দ্রমোহন ঘোষের ঘনিষ্ঠতম কর্মী হিসেবে কাজ করেছেন। ১৯২৪-২৭, ১৯৩১-৩৮, ১৯৪১-৪৬ সাল পর্যন্ত কারারুদ্ধ ছিলেন। যুগান্তর দলের সংগঠক এবং বিভিন্ন পর্যায়ের কংগ্রেসি আন্দোলনে, স্বরাজ পার্টির গঠনে, চৌকিদারি ট্যাক্স আন্দোলনে, তারকেশ্বর সত্যাগ্রহে সক্রিয় অংশগ্রহণ করেছেন।